**pastabų, KURIOS PATEIKTOS DĖL** **VIDAUS REIKALŲ MINISTRO ĮSAKYMO ,,DĖL 2014–2020 M. EUROPOS SĄJUNGOS FONDŲ INVESTICIJŲ VEIKSMŲ PROGRAMOS**

**8 PRIORITETO „SOCIALINĖS ĮTRAUKTIES DIDINIMAS IR KOVA SU SKURDU“ NR. 08.6.1-ESFA-V-911 PRIEMONĖS „VIETOS PLĖTROS STRATEGIJŲ ĮGYVENDINIMAS“ PROJEKTŲ FINANSAVIMO SĄLYGŲ APRAŠO patvirtinimo“**

**derinimo lentelė**

|  |  |  |
| --- | --- | --- |
| **Institucijos pavadinimas** | **Pastabos ir pasiūlymai** | **Pastabų ir pasiūlymų įvertinimas** |
| Europos socialinio fondo agentūra (pastabos, pateiktos 2016-12-09 raštu Nr. SB2016-00752 ir elektroniniu laišku) | 1.Vadovaujantis Aprašo 10.2.1.1 ir 10.2.1.2 nuostatomis, neformalusis mokymas galimas tik ekonomiškai neaktyviems asmenims, todėl prašome atitinkamai patikslinti Aprašo 10.2.2 veiklą. | Neatsižvelgta.  Aprašo 10.2.2 papunktyje nurodyta veikla nereiškia neformaliojo švietimo veiklų vykdymo, o apima tarpininkavimą, įvairią kitą pagalbą įtraukiant tikslinės grupės atstovus į neformaliojo švietimo veiklas (pvz., motyvavimą dalyvauti neformaliojo švietimo veiklose). Todėl Aprašo 10.2.2 papunktyje nurodytų veiklų tikslinės grupės neturi būti koreguojamos.  Siekiant teisinio reguliavimo aiškumo papildytas Aprašo 10.2.2 papunktis, nustatant, kad Aprašo 10.2.2 papunktyje nurodytos veiklos neapima neformaliojo švietimo, praktikos atlikimo, visuomeninės ir (ar) kultūrinės veiklos vykdymo. |
| 2. Atsižvelgdami į tai, kad Apraše yra minima šeimos sąvoka, jos nariai, siūlome pateikti šeimos sąvokos aprašymą, kadangi tikslaus apibrėžimo teisės aktuose nėra. | Atsižvelgta.  Aprašo 22.1.1 ir 22.1.4 papunkčiuose paaiškinta daugiavaikės šeimos narių ir šeimos narių samprata. |
| 3. Siūlome patikslinti Aprašo 44 p. 5.1 papunktyje pateiktą aprašymą ir nurodyti, kad kitų įstaigų darbuotojų darbo užmokesčio išlaidos neturi viršyti atitinkamos specializacijos ir kvalifikacijos darbuotojų vidutinio darbo užmokesčio, pateikto Statistikos departamento internetinėje svetainėje. | Neatsižvelgta.  Statistikos departamento oficialiai skelbiama statistinė informacija apie bruto darbo užmokestį pagal profesijų grupes yra skelbiama tik kas 4 metus (šiuo metu skelbiami 2014 metų duomenys); ši informacija yra labai apibendrinta, neatspindi bruto darbo užmokesčio skirtumų didžiuosiuose ir kituose miestuose. Todėl yra didelė rizika, kad paskutinė oficialiai skelbiama statistinė informacija apie bruto darbo užmokestį pagal profesijų grupes gali neatitikti paraiškų dėl projektų finansavimo vertinimo metu esamo atitinkamos specializacijos ir kvalifikacijos darbuotojų vidutinio darbo užmokesčio. |
| 4. Aprašo 75.4.3.2 p. numatyta, kad programos aprašyme turi būti nurodyta mokymo kaina vienam asmeniui ir jos apskaičiavimo pagrindimas. Atkreipiame dėmesį, kad mokymo programoje ši informacija neteikiama, o kaina nurodoma teikiamuose komerciniuose pasiūlymuose, todėl siūlome patikslinti minėtą Aprašo nuostatą. | Atsižvelgta, atsisakant reikalavimo mokymo programoje nurodyti mokymo kainą vienam asmeniui. |
| Biržų miesto vietos veiklos grupė (pastabos, pateiktos 2016-12-09 raštu Nr. 20161209S1 ir 2016-12-07 per Valstybės ir savivaldybių teisės aktų projektų informacinę sistemą) | 1.Aprašo 43 p. ir Projektų administravimo ir finansavimo taisyklių, patvirtintų finansų ministro 2014-10-08 įsakymu Nr. 1K-316, (toliau – PAFT) 431 p. konkuruoja. Kuris bus taikomas? Jei aprašo 43 p. būtų taikomas kaip specialioji, pažymime, kad projekto paraiškos vertintojams paliekama galimybė nesupaprastinti projekto administravimo proceso. Manome, kad projektų vykdytojai daugiausia energijos turi skirti kokybiškų paslaugų suteikimui, o ne projekto administravimui. Kadangi siekiama, kad naudojantis šia priemone, vietos organizacijos spręstų socialiai pažeidžiamiausių grupių problemas, paramos suteikimo sąlygos turi būti kuo paprastesnės ir palankesnės projektų vykdytojams.  Dėl ankščiau minėtos priežasties Aprašo 43 p. ir PAFT 431 p. nurodyta sąlyga dėl PAFT 429 p. neturėtų būti taikomas mažos apimties projektams iki 50 000 Eur, arba kad netaikyti PAFT 429 p. riba galėtų būti sumažinta iki 25000-30000 Eur skiriamo finansavimo. Prašome kreiptis į Finansų ministeriją dėl šios pastabos. | Neatsižvelgta.  Projektų administravimo ir finansavimo taisyklių, patvirtintų finansų ministro 2014 m. spalio 8 d. įsakymu Nr. 1K-316, (toliau – PAFT) 431 p. nustatyta pareiga tais atvejais, kai projektui skiriamo finansavimo lėšų suma neviršija 50 000 eurų, visas projekto išlaidas apmokėti supaprastintai. PAFT 429 p. nustatyta, kad išlaidos nėra apmokamos supaprastintai, jei projekto išlaidos patiriamos išimtinai vykdant pirkimus.  Vadovaujantis Veiksmų programos administravimo taisyklių, patvirtintų Vyriausybės 2014 m. spalio 3 d. nutarimu Nr. 1090, 71 punkto reikalavimais Apraše turi būti pateikta visa informacija, reikalinga paraiškai parengti ir projektui įgyvendinti, tačiau tik ta, kuri nėra pateikta Projektų administravimo ir finansavimo taisyklėse (PAFT).  Taigi pagal Aprašą įgyvendinant projektus, kuriems skiriamo finansavimo lėšų suma neviršija 50 000 eurų, projektų išlaidos būtų apmokamos tiesiogiai taikant PAFT 429 ir 431 punktų nuostatas.  PAFT 438 punkte numatyta, kad projektų finansavimo sąlygų apraše gali būti nustatyta galimybė nustatyti fiksuotųjų įkainių ir (ar) fiksuotųjų sumų dydį projekto tinkamumo finansuoti vertinimo metu, vadovaujantis pareiškėjo pateiktais duomenimis, kai didžiausia galima projektui skiriamo finansavimo lėšų suma neviršija 100 000 eurų. Tokia galimybė ir nustatyta Aprašo 43 punkte.  Pažymėtina, kad PAFT 428 straipsnio reikalavimo negali būti atsisakoma, kadangi šis reikalavimas nustatytas įgyvendinant 2013 m. gruodžio 17 d. Europos Parlamento ir Tarybos reglamento (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūros reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūros reikalų ir žuvininkystės fondui taikytinos bendrosios nuostatos ir panaikinamas Tarybos reglamentas (EB) Nr. 1083/2006 (OL 2013 L 347, p. 320), nuostatos. Nurodyto reglamento 67 straipsnio 4 dalyje nurodyta, kad tuo atveju, kai projektas įgyvendinamas išimtai vykdant darbų, prekių arba paslaugų viešuosius pirkimus, gali būti atlyginamos tik faktiškai patirtos ir apmokėtos išlaidos ir negali būti apmokamos tokių projektų išlaidos pagal fiksuotuosius vieneto įkainius, fiksuotąsias sumas, neviršijant 100 000 eurų viešojo finansavimo, ir fiksuotąsias normas, kai finansavimas apskaičiuojamas kaip procentinę vienos ar daugiau nurodytų kategorijų išlaidų dalis. |
| 3. Dėl PAFT 224 p. manome, kad projektų vykdytojams, vykdantiems projektus, kuriuose prašoma skirti iki 30 000 Eur finansavimo, reikalavimas dėl garantijos ar laidavimo rašto yra neįgyvendinamas. Siūlome apriboti avanso sumą iki 20 proc., tačiau nereikalauti garantijos ar laidavimo rašto. Prašome kreiptis į finansų ministeriją dėl šios pastabos. | Neatsižvelgta.  Aprašo 78 punkte nustatoma maksimaliai galima skirti projektui avanso suma - 30 procentų. Vadovaujantis PAFT 220 punktu, didžiausią konkrečiam projekto vykdytojui galimą išmokėti avanso dydį, kuris gali būti mažesnis už maksimaliai galimą avanso dydį, nustato įgyvendinančioji institucija projekto finansavimo sutartyje.  PAFT 224 punkto reikalavimas nustatomas, siekiant užtikrinti, kad avansu išmokėtos lėšos nebūtų iššvaistytos. Pažymėtina, kad nurodytame punkte yra numatytos išimtys viešiesiems juridiniams asmenims - pagal PAFT 224 punkto nuostatas viešieji juridiniai asmenys kartu su avanso mokėjimo prašymu turi pateikti avanso draudimo dokumentą dėl avanso sumos, kai ji didesnė kaip 30 000 eurų (trisdešimt tūkstančių eurų). Viešiesiems juridiniams asmenims gali būti netaikomas reikalavimas pateikti avanso draudimo dokumentą dėl avanso sumos, jeigu mokėjimo prašymai teikiami ne rečiau kaip kas mėnesį, per 2 mėnesius projekto vykdytojui pačiam vykdant projekto veiklas patiriamų ar planuojamų patirti tiesioginių išlaidų suma – daugiau nei 30 000 eurų (trisdešimt tūkstančių eurų) (nustatydama šios sumos pagrįstumą, įgyvendinančioji institucija turi įvertinti projekto išlaidoms numatomus taikyti išlaidų apmokėjimo būdus, kaip tai numatyta Taisyklių 220.1 papunktyje) ir avanso suma neviršija 45 000 eurų (keturiasdešimt penkių tūkstančių eurų). Reikalavimas pateikti avanso draudimo dokumentą netaikomas biudžetinėms įstaigoms, taip pat viešosioms įstaigoms, kurių savininkė arba viena iš dalininkų yra valstybė, labdaros ir paramos fondams, kurių vienintelė dalininkė yra valstybė, ir avanso daliai, skirtai vadovaujantis Taisyklių 220.3 papunkčiu (t. y. laikinam pinigų srautų poreikiui, susijusiam su projekto netinkamo finansuoti PVM dalies, tenkančios projekto finansuojamajai daliai, apmokėjimu, jeigu PVM bus grąžinamas Lietuvos Respublikos  Tuo atveju, jei pareiškėjas pagal PAFT 224 punkto reikalavimus turės pareigą, bet negalės pateikti finansų įstaigos ar draudimo įmonės garantijos ar laidavimo rašto arba laidavimo draudimo rašto dėl visos avanso sumos, jis negalės gauti avanso, o projekto vykdymo išlaidos galės būti apmokėtos sąskaitų apmokėjimo būdu (projekto vykdytojui projekto finansavimo sutartyje nustatyta tvarka pateikus išlaidų pagrindimo dokumentų kopijas) arba išlaidų kompensavimo būdu (projekto vykdytojui projekto finansavimo sutartyje nustatyta tvarka pateikus išlaidų pagrindimo ir išlaidų apmokėjimo įrodymo dokumentų kopijas). |
| 4. Ar PAFT 220.3 nurodyti reikalavimai bus vykdytini pilna apimtimi? Ar tai reiškia, kad pvz., viešojo įstaiga, savo pelną naudojanti socialinėms paslaugoms teikti, privalės registruotis PVM mokėtoju? Manome, kad Apraše turėtų būti nuostata dėl tokio PAFT 220.3.1 reikalavimo netaikymo. Prašome kreiptis į Finansų ministeriją dėl šios pastabos. | Prievolės apskaičiuoti pridėtinės vertės mokestį, registruotis pridėtinės vertės mokesčio mokėtoju vykdymo sąlygos, atvejai, kai prekių tiekimas, paslaugų teikimas nėra apmokestinami pridėtinės vertės mokesčiu, yra nustatyti Lietuvos Respublikos pridėtinės vertės mokesčio įstatyme.  PAFT nenustato pareiškėjui ar partneriui naujų, Pridėtinės vertės mokesčio įstatyme nenustatytų teisės normų dėl pridėtinės vertės mokesčio mokėjimo, registravimosi pridėtinės vertės mokesčio mokėtoju.  PAFT 220.3 papunkčio nuostatos taikomas įgyvendinančiajai institucijai nustatant projekto vykdytojui galimą išmokėti avanso dydį. |
| 5. Manome, kad Aprašo 16 p. nurodytas 3 m. terminas yra perteklinis. Tokio reikalavimo nebuvo atmintinėje apie numatomas projektų finansavimo sąlygas, kai buvo rašoma vietos plėtros strategija. Strategijos rengime dalyvavo daug žmonių ir kai kurie iš jų, kurie norėdami ateityje vykdyti vietos plėtros projektus, įsteigė juridinius asmenis bei rengėsi pateikti paraiškas. Tokiu atveju jauno verslo subjektai negali būti ne tik partneriais, bet ir pareiškėjais. | Atsižvelgta iš dalies.  Patikslintas Aprašo 16 punktas, nustatant, kad ,,pareiškėjas turi būti įregistruotas Juridinių asmenų registre ir veikti ne trumpiau nei 2 metus (šis reikalavimas netaikomas vietos veiklos grupėms, atitinkančioms Strategijų rengimo taisyklių 4 punkte nustatytus reikalavimus, ir biudžetinėms įstaigoms)“.  Pareiškėjas šį reikalavimą turi atitikti paraiškos, nurodytos Aprašo 57 punkte, pateikimo įgyvendinančiajai institucijai dieną.  Reikalavimas dėl minimalaus veiklos (įregistravimo Juridinių asmenų registre) termino pareiškėjui nustatomas siekiant sumažinti riziką, kad projektai bus įgyvendinami nesėkmingai dėl to, kad pareiškėjai organizaciniu požiūriu bus nepakankamai pajėgūs tinkamai ir laiku įgyvendinti projektus.  Jauno verslo subjektai projekte gali būti naudos gavėjais vykdant Aprašo 10.3.2 papunktyje numatytas veiklas, tačiau Apraše jiems nenustatoma galimybė būti pareiškėjais ar partneriais dėl pirmiau išdėstytų priežasčių.  Partneriams reikalavimas dėl minimalaus veiklos (įregistravimo Juridinių asmenų registre) termino nėra taikomas, todėl tie juridiniai asmenys, kurie nėra naudos gavėjais vykdant Aprašo 10.3.2 papunktyje numatytas veiklas, gali būti projekte partneriais, nepriklausomai nuo to, kada jie yra įsiregistravę Juridinių asmenų registre. |
| 6. Pagal Vyriausybės nutarimą Nr. 528 2.48 p. ,,pareiškėjas – viešas ar privatus juridinis asmuo, juridinio asmens filialas ar atstovybė, taip pat fizinis asmuo, kuris verčiasi ūkine komercine veikla, teikiantys paraišką finansuoti projektą“. Prašome papildyti Aprašo 15 p. kad ir fiziniai asmenys galėtų būti pareiškėjais, nes šiuo metu jauno verslo subjektai – fiziniai asmenys, dirbantys savarankišką darbą, negali būti pareiškėjais. | Neatsižvelgta.  Jauno verslo subjektai (tarp jų ir fiziniai asmenys, dirbantys savarankišką darbą) projekte gali būti naudos gavėjais vykdant Aprašo 10.3.2 papunktyje numatytas veiklas, tačiau Apraše jiems nenustatoma galimybė būti pareiškėjais ar partneriais. Apribojant galimus pareiškėjus ir partnerius siekiama sumažinti riziką, kad projektai bus įgyvendinami nesėkmingai dėl to, kad pareiškėjai organizaciniu požiūriu bus nepakankamai pajėgūs tinkamai ir laiku įgyvendinti projektus, taip pat riziką, kad bus piktnaudžiaujama gauta parama. |
| 7. Aprašo 44 p. 4 d. numatytos tik turto įsigijimo išlaidos. Manome, kad tikslinga papildyti šį punktą numatant ir nuomos išlaidas, kadangi tam tikra įranga ekonomiškai naudingiau rinkoje nuomotis nei įsigyti (pvz., IT įranga sparčiai sensta, genda). | Neatsižvelgta.  Galimybė projekto lėšomis finansuoti baldų, įrangos, įrenginių, įrankių, kompiuterinės technikos nuomos išlaidas yra numatyta Aprašo 40 punkto lentelės 5.8 papunktyje. |
| 8. Aprašo 44 p. 5 d., 5.10-5.14 p.p. per daug išskaidytos išlaidos, susiję su projekto veiklas vykdančių savanorių išlaidomis. Siūlome numatyti savanoriškai veiklai įkainį dienai, (paliekant sąlygą, kad savanoriška veikla vyksta ne mažiau kaip 4 val. per parą) apimantį reikalingų priemonių, drabužių, ryšių, transporto, savanorių apmokymo ir kitas išlaidas, išskyrus privalomo sveikatos draudimo išlaidas, kurios turi būti skaičiuojamos proporcingai savanoriškos veiklos vykdymui). Pvz., 1 savanorystės dienos įkainis paimtas iš ERASMUS + programos įkainio Lietuvai 18 Eur. | Neatsižvelgta.  Vadovaujantis PAFT 425 punkto nuostatomis supaprastintai apmokamos išlaidos yra tinkamos finansuoti, jei yra nustatytos vienu iš šių būdų:  - atlikto reprezentatyvaus tyrimo rezultatais, kai yra įvertinamos vidutinės rinkos kainos, statistiniai duomenys, projektų istoriniai duomenys, kurie yra patikimi ir gali būti patikrinami, ar kiti duomenys;  - Lietuvos Respublikos ar ES teisės aktuose ar kituose dokumentuose galiojančia supaprastinto išlaidų apmokėjimo schema, jeigu ji bus taikoma panašiems projektams ir panašiems projektų vykdytojams;  - projekto tinkamumo finansuoti vertinimo metu, kai didžiausia galima projektui skiriamo finansavimo lėšų suma neviršija 100 000 eurų.  Pažymėtina, kad atlikti reprezentatyvaus tyrimo, kuriuo būtų teisingai ir pagrįstai nustatytas vienas visiems pagal Aprašą finansuojamiems projektams bendras fiksuotasis įkainis, apimantis Aprašo 44 punkte nurodytas su savanoriškos veiklos atlikimu susijusias išlaidas (*t. y. savanorių apmokymo, maitinimo, pašto, telefono, transporto išlaidas, savanoriškai veiklai atlikti reikalingų specialių drabužių ir individualios saugos priemonių įsigijimo, skiepijimo, sveikatos pažymos gavimo išlaidas*), nėra galimybių, kadangi:   1. apie nurodytų išlaidų faktinius dydžius nėra nei istorinių duomenų panašiuose įgyvendinamuose ar baigtuose įgyvendinti projektuose, nei statistinių duomenų; 2. ne visa savanoriška veikla, vykdoma įgyvendinant projekto veiklas, bus panaši pagal savo pobūdį ir trukmę (valandomis per parą), todėl ne visada šios veiklos vykdymui bus būtinos *specialių drabužių ir individualios saugos priemonių įsigijimo, skiepijimo, sveikatos pažymos gavimo, transporto, maitinimo išlaidos.* Be to, savanoriška veikla bus atliekama skirtinguose šalies miestuose, kuriuose yra skirtingos visuomeninio transporto išlaidos*.* Taigivieningo savanoriškos veiklos fiksuotojo įkainio, apimančio nurodytas savanoriškos veiklos išlaidas, dydis būtų perviršinis tais atvejais, kai savanoriška veikla būtų vykdoma trumpiau kaip 4 val. per parą ir pagal savo pobūdį nereikalautų papildomų sveikatos, veiklos saugumui užtikrinti reikalingų priemonių, išlaidų transportui.   Supaprastinto savanoriškos veiklos išlaidų apmokėjimo schema, taikoma įgyvendinant programos ,,ERASMUS+“ lėšomis finansuojamus projektus, nėra tinkama pagal Aprašą finansuojamiems projektams, kadangi:   1. pagal programą ,,ERASMUS+“ supaprastintai yra finansuojamos mobilumo organizavimo išlaidos (išlaidos, tiesiogiai susiję su mobilumo veiklos įgyvendinimu užsienio valstybėje) – 18 EUR vienam Lietuvoje savanorišką veiklą atliekančiam iš užsienio atvykusiam asmeniui per dieną už buvimo užsienyje (šiuo atveju Lietuvoje) trukmę ir savanorišką veiklą užsienio valstybėje (šiuo atveju Lietuvoje) atliekančio savanorio kišenpinigiai (papildomos asmeninės savanorio išlaidos) – 3 EUR vienam savanoriui pagal jo dalyvavimo veikloje trukmę. Pažymėtina, kad pagal Aprašą finansuojamų projektų veiklų vykdyme dalyvaus vietos plėtros strategijos įgyvendinimo teritorijoje ir (ar) besiribojančioje teritorijoje gyvenantys savanoriai, taip pat dažnai savanoriai savanorišką veiklą atliks tik po kelias valandas per dieną, todėl įgyvendinant projektus paprastai nebus reikalingas savanorių apgyvendinimo, maitinimo išlaidų padengimas; 2. savanoriškos veiklos fiksuota norma yra nustatyta visai dienai, tuo tarpu vykdant pagal Aprašą finansuojamų projektų veiklas gali būti dažni atvejai, kai projekto veiklas vykdantys ar jose dalyvaujantys asmenys savanorišką veiklą atliks ne visą darbo dieną. |
| 9. Aprašo 75.3, 75.4 ir 75.6 p. numatyti reikalavimai neformaliojo švietimo, neformaliojo profesinio švietimo, darbo įgūdžių įgijimo, ugdymo darbo vietoje teikėjams numatyti reikalavimai yra pertekliniai. Teikiant paslaugas pagal šiuos reikalavimus turime dabartinę situaciją visoje šalyje – pagal visus reikalavimus sudaromos sutartys, tačiau paslaugos yra prastos kokybės, suteikiamos daugiau formaliai. Būtina atsižvelgti į tai, kad kiekvienam tikslinės grupės dalyviui turi būti skiriamas individualus dėmesys, sudaroma individuali mokymosi / praktinių įgūdžių įgijimo programa, nuolat reflektuojant ir adaptuojant pagal dalyvio poreikius, sugebėjimus ir galimybes. Tik tokiu būdu gali būti pasiektas rezultatas.  Siūlome atsisakyti reikalavimų ,,įstatymų nustatyta tvarka turintis teisę vykdyti neformalųjį švietimą“, kadangi LR teisės aktuose neformalus švietimas suprantamas ir apibrėžiamas daug siauriau, nei suprantamas ES, ir dabartinė situacija rodo, kad dabartinis ,,neformalus švietimas“ poveikio labiausiai pažeidžiamoms socialinėms grupėms nedaro. | Atsižvelgta. Aprašo 75.3.1 papunktyje atsisakyta nuostatos, kad neformaliojo švietimo veiklas gali vykdyti švietimo teikėjas, įstatymų nustatyta tvarka turintis teisę vykdyti neformalųjį švietimą. Aprašo 75.4.2 papunktyje atsisakyta nuostatos, kad neformaliojo profesinio mokymo veiklą gali vykdyti neformaliojo profesinio mokymo teikėjas, įstatymų nustatyta tvarka turintis teisę vykdyti neformaliojo profesinio mokymo programas.  Atkreiptinas dėmesys, kad vadovaujantis Švietimo įstatymo 2 straipsnio 32 punkto nuostatomis švietimo teikėjas – mokykla, laisvasis mokytojas arba kitas švietimo teikėjas (įstaiga, įmonė, organizacija, taip pat valstybės narės juridinis asmuo ar kita organizacija, ar jų padaliniai, įsteigti Lietuvos Respublikoje, kuriems švietimas nėra pagrindinė veikla), Lietuvos Respublikos įstatymų nustatyta tvarka turintys teisę vykdyti švietimą.  Švietimo teikėjas turi teisę vykdyti neformalųjį švietimą, jei tokia jo veiklos galimybė yra numatyta jo įstatuose (nuostatuose), individualios veiklos pažymoje ar verslo liudijime. Vykdant Aprašo 10.2.1.1-10.2.1.2 ir 10.3.1-10.3.2.1 papunkčiuose numatytas neformaliojo švietimo (mokymo), neformaliojo profesinio mokymo veiklas švietimo tiekėjas taip pat turi užtikrinti, kad mokytojais pagal neformaliojo švietimo, profesinio programas būtų tokie asmenys, kurie vadovaujantis Švietimo įstatymo 48 straipsnio nuostatomis turi teisę būti mokytoju pagal neformaliojo švietimo programas, o profesinio mokymo atveju – profesinio mokymo programas, t. y.:  1) pedagogas (t.y. asmuo, įgijęs aukštąjį (aukštesnįjį, įgytą iki 2009 metų, arba specialųjį vidurinį, įgytą iki 1995 metų) išsilavinimą ir pedagogo kvalifikaciją);  2) asmuo, įgijęs aukštąjį (aukštesnįjį, įgytą iki 2009 metų, ar specialųjį vidurinį, įgytą iki 1995 metų) išsilavinimą - pagal profesinio mokymo ir neformaliojo švietimo programas; asmenys per vienus metus nuo darbo mokytoju pagal profesinio mokymo ir neformaliojo (išskyrus ikimokyklinio ugdymo ir priešmokyklinio ugdymo programas) švietimo programas pradžios privalo išklausyti švietimo ir mokslo ministro nustatyta tvarka pedagoginių ir psichologinių žinių kursą;  3) asmuo, baigęs profesinio mokymo programą, įgijęs vidurinį išsilavinimą ir kvalifikaciją, turintis 3 metų atitinkamos srities darbo stažą ir išklausęs švietimo ir mokslo ministro nustatyta tvarka pedagoginių ir psichologinių žinių kursą – pagal profesinio mokymo ir neformaliojo švietimo programas;  4) asmuo, įgijęs vidurinį išsilavinimą ir išklausęs švietimo ir mokslo ministro nustatyta tvarka pedagoginių ir psichologinių žinių kursą – pagal neformaliojo švietimo programas (išskyrus pagal ikimokyklinio ugdymo ir priešmokyklinio ugdymo bei formalųjį švietimą papildančio ugdymo programas).  Kitų papildomų reikalavimų nei Švietimo įstatyme, nei Apraše neformaliojo švietimo teikėjui, neformaliojo profesinio mokymo teikėjui ir mokytojui nėra keliama.  Vykdant neformaliojo švietimo ir neformaliojo profesinio mokymo veiklas turi būti laikomasi šią veiklą reglamentuojančių įstatymų ir poįstatyminių teisės aktų.  Taip pat atkreiptinas dėmesys, kad Aprašo 75.3, 75.4 ir 75.6 punktų nuostatomis nėra ribojama galimybė pagal Aprašą asmenis mokyti pagal individualias neformaliojo švietimo ar neformaliojo profesinio mokymo programas. |
| 10. Aprašo 22.5.1 p. yra nepagrįstai apribotos tikslinės grupės. Manome, kad bendradarbiavimo tinklų projektuose tikslinės grupės turėtų apimti 22.1.1-22.1.16 p. | Neatsižvelgta.  Aprašo 22.5 papunktyje numatyta, kad vykdant Aprašo 10.4 ir 10.5 papunkčiuose numatytas veiklas, tikslinėmis grupėmis gali būti tos tikslinės grupės, kurios nurodytos Aprašo 22.1-22.4 papunkčiuose. Tai reiškia, kad visuose be išimties 22.1 papunktį detalizuojančiuose papunkčiuose nurodytos tikslinės grupės yra tinkamos tikslinės grupės įgyvendinant Aprašo 10.4 papunktyje numatytas bendradarbiavimo ir informacijos sklaidos tinklų kūrimo, palaikymo veiklas ir (ar) Aprašo 10.5 papunktyje numatytas su savanoriškos veiklos vykdymo skatinimu, organizavimu susijusias veiklas. |
| 11. Aprašo 11 p. numatytos nefinansuojamos veiklos. Susidaro situacija, kad kiekviena miesto veiklos grupė (dauguma turėdama max 1 darbuotoją) turi išnagrinėti išvardintas programas ir konsultuoti galimus pareiškėjus. Manome, kad turėtų būti išvardintos konkrečios nefinansuojamos veiklos. Ši pastaba aktuali visam Aprašui, nes daugelyje punktų numatytos nuostatos turi po keletą išimčių ir papildomų sąlygų. | Atsižvelgta.  Aprašo 11 punkte detalizuota informacija apie juridinius asmenis ir jų veiklas, kurios pagal Aprašą nefinansuojamos. |
| 12. Jei asmuo registruotas darbo biržoje ir tuo pat metu dirba 0,25 etato, į kurią tikslinę grupę patenka? Ar iš viso patenka? | Tuo atveju, jei asmuo yra registruotas darbo biržoje ir dirba 0,25 etato, jis iš tikslinių grupių, nurodytų Aprašo 22 punkte, negali pateikti tik į tikslines grupes, nurodytas Aprašo 22.2.1, 22.2.2 ir 22.3.1 papunkčiuose, t. y. į:  - ekonomiškai neaktyvių asmenų tikslinę grupę (*pagal Aprašo 3.3 papunktį ekonomiškai neaktyviu asmeniu yra laikomas asmuo, kuris nėra teritorinėje darbo biržoje registruotas kaip bedarbio statusą ar sustabdytą bedarbio statusą turintis asmuo ir kuris atitinka visas šias sąlygas: yra darbingas; nedirba pagal darbo sutartis ir darbo santykiams prilygintų teisinių santykių pagrindu; nesiverčia individualia veikla; neturi ūkininko statuso ar nėra ūkininko partneris, ar žemės ūkio veiklos subjektas ir (arba) yra atostogose vaikui prižiūrėti (iki vaikui sukaks treji metai*);  - ir į bedarbių tikslinę grupę (*pagal Aprašo 3.1 papunktį bedarbiu yra laikomas asmuo, įsiregistravęs teritorinėje darbo biržoje ir Lietuvos Respublikos užimtumo įstatyme nustatyta tvarka įgijęs bedarbio statusą arba turintis sustabdytą bedarbio statusą*). |
| 13. Kaip turės būti įrodoma veiklos vieta? Pvz., organizacija registruota rajone, bet jos nariai yra ir miesto, ir kaimo gyventojai. | Aprašo 3.6 papunktyje nustatoma, kad juridinio asmens veiklos vykdymo vieta – vieta, kurios adresu yra registruota juridinio asmens buveinė ir (arba) yra nekilnojamas turtas, kurį nuosavybės, nuomos, panaudos ar kitais teisėtais pagrindais valdo juridinis asmuo ir kuriame nekilnojamąjį turtą valdantis asmuo ar jo atskiras padalinys, filialas, atstovybė vykdo faktinę veiklą.  Taigi juridinio asmens valdymo organų narių gyvenimo vieta nėra reikšminga nustatant jo veiklos vykdymo vietą.  Aprašo 3.10 papunktyje paaiškinama, kaip nustatoma savarankiško darbo vykdymo vieta. |
| 14. Ar bus reikalavimų projektų vadovams (pvz., išsilavinimas ir pan.)? | Konkrečių reikalavimų projektų vadovams Apraše nėra keliama.  Vadovaujantis PAFT 65 ir 66 punktais, visi projektai turi atitikti bendruosius projektų reikalavimus, vienas iš kurių - pareiškėjas ir partneris (-iai) organizaciniu požiūriu turi būti pajėgūs tinkamai ir laiku įgyvendinti teikiamą projektą ir atitikti jiems keliamus reikalavimus. Vertindama projekto atitiktį šiam bendrajam reikalavimui, įgyvendinančioji institucija vertins, ar pareiškėjas ir partneris (-iai) turi (gali užtikrinti) pakankamus administravimo gebėjimus vykdyti projektą. Todėl paraiškoje dėl projekto finansavimo pareiškėjas turės pagrįsti, kad pasirinktos projekto komandos administraciniai gebėjimai yra pakankami projektui tinkamai valdyti. |
| Pakruojo miesto vietos veiklos grupė (pastabos pateiktos 2016-12-12 raštu Nr. S-20) | 1. Aprašo 11 p. ,,pagal aprašą nefinansuojama“ labai abstrakčiai pateikti nurodymai, tik nurodant programą ar jų priemonių pavadinimus, kuriose nurodyta finansuojama veikla yra negalima finansuoti projektuose. Siūlome sudaryti konkrečių neremiamų veiklų sąrašą, atrenkant iš pateiktų programų veiklas. | Atsižvelgta.  Aprašo 11 punkte detalizuota informacija apie juridinius asmenis ir jų veiklas, kurios pagal Aprašą nefinansuojamos. |
| 2. Aprašo 16 p. galimas pareiškėjas, kuris veikia ne trumpiau nei 3 metus. Šis terminas yra perteklinis. Manome, jog galėtų būti ne trumpiau nei 1 metus. Tokiu atveju, jauno verslo subjektai negali būti ne tik partneriais, bet ir pareiškėjais. Manome, kad šis reikalaujamas terminas nėra reikalingas, nebent atskiros VVG matytų grėsmę dėl galimų atskirų pareiškėjų. | Atsižvelgta iš dalies.  Patikslintas Aprašo 16 punktas, nustatant, kad ,,pareiškėjas turi būti įregistruotas Juridinių asmenų registre ir veikti ne trumpiau nei 2 metus (šis reikalavimas netaikomas vietos veiklos grupėms, atitinkančioms Strategijų rengimo taisyklių 4 punkte nustatytus reikalavimus, ir biudžetinėms įstaigoms)“.  Pareiškėjas šį reikalavimą turi atitikti paraiškos, nurodytos Aprašo 57 punkte, pateikimo įgyvendinančiajai institucijai dieną.  Reikalavimas dėl minimalaus veiklos (įregistravimo Juridinių asmenų registre) termino pareiškėjui nustatomas siekiant sumažinti riziką, kad projektai bus įgyvendinami nesėkmingai dėl to, kad pareiškėjai organizaciniu požiūriu bus nepakankamai pajėgūs tinkamai ir laiku įgyvendinti projektus.  Jauno verslo subjektai projekte gali būti naudos gavėjais vykdant Aprašo 10.3.2 papunktyje numatytas veiklas, tačiau Apraše jiems nenustatoma galimybė būti pareiškėjais ar partneriais dėl pirmiau išdėstytų priežasčių. |
| 3. Aprašo 22.5.1 p. yra nepagrįstai apribotos tikslinės grupės. Manome, kad bendradarbiavimo tinklų projektuose tikslinės grupės turėtų apimti 22.1.1-22.1.16 p. | Neatsižvelgta.  Aprašo 22.5 papunktyje numatyta, kad vykdant Aprašo 10.4 ir 10.5 papunkčiuose numatytas veiklas, tikslinėmis grupėmis gali būti tos tikslinės grupės, kurios nurodytos Aprašo 22.1-22.4 papunkčiuose. Tai reiškia, kad visuose be išimties 22.1 papunktį detalizuojančiuose papunkčiuose nurodytos tikslinės grupės yra tinkamos tikslinės grupės įgyvendinant Aprašo 10.4 papunktyje numatytas bendradarbiavimo ir informacijos sklaidos tinklų kūrimo, palaikymo veiklas ir (ar) Aprašo 10.5 papunktyje numatytas su savanoriškos veiklos vykdymo skatinimu, organizavimu susijusias veiklas. |
| 4. Aprašo 44 p. 4 d. ,,Įranga, įrenginiai ir kitas turtas“ numatytos tik turto įsigijimo išlaidos. Tikslinga papildyti šį punktą numatant ir nuomos išlaidas, kadangi tam tikra įranga ekonomiškai naudingiau rinkoje nuomotis nei įsigyti. | Neatsižvelgta.  Galimybė projekto lėšomis finansuoti baldų, įrangos, įrenginių, įrankių, kompiuterinės technikos nuomos išlaidas yra numatyta Aprašo 40 punkto lentelės 5.8 papunktyje. |
| 5. Aprašo 44 p. 5 d., 5.10-5.14 p.p. per daug išskaidytos išlaidos, susiję su projekto veiklas vykdančių savanorių išlaidomis. Siūlome numatyti savanoriškai veiklai įkainį dienai, (paliekant sąlygą, kad savanoriška veikla vyksta ne mažiau kaip 4 val. per parą) apimantį reikalingų priemonių, drabužių, ryšių, transporto, savanorių apmokymo ir kitas išlaidas, išskyrus privalomo sveikatos draudimo išlaidas, kurios turi būti skaičiuojamos proporcingai savanoriškos veiklos vykdymui). | Neatsižvelgta.  Vadovaujantis PAFT 425 punkto nuostatomis supaprastintai apmokamos išlaidos yra tinkamos finansuoti, jei yra nustatytos vienu iš šių būdų:  - atlikto reprezentatyvaus tyrimo rezultatais, kai yra įvertinamos vidutinės rinkos kainos, statistiniai duomenys, projektų istoriniai duomenys, kurie yra patikimi ir gali būti patikrinami, ar kiti duomenys;  - Lietuvos Respublikos ar ES teisės aktuose ar kituose dokumentuose galiojančia supaprastinto išlaidų apmokėjimo schema, jeigu ji bus taikoma panašiems projektams ir panašiems projektų vykdytojams;  - projekto tinkamumo finansuoti vertinimo metu, kai didžiausia galima projektui skiriamo finansavimo lėšų suma neviršija 100 000 eurų.  Pažymėtina, kad atlikti reprezentatyvaus tyrimo, kuriuo būtų teisingai ir pagrįstai nustatytas vienas visiems pagal Aprašą finansuojamiems projektams bendras fiksuotasis įkainis, apimantis Aprašo 44 punkte nurodytas su savanoriškos veiklos atlikimu susijusias išlaidas (*t. y. savanorių apmokymo, maitinimo, pašto, telefono, transporto išlaidas, savanoriškai veiklai atlikti reikalingų specialių drabužių ir individualios saugos priemonių įsigijimo, skiepijimo, sveikatos pažymos gavimo išlaidas*), nėra galimybių, kadangi:   1. apie nurodytų išlaidų faktinius dydžius nėra nei istorinių duomenų panašiuose įgyvendinamuose ar baigtuose įgyvendinti projektuose, nei statistinių duomenų; 2. ne visa savanoriška veikla, vykdoma įgyvendinant projekto veiklas, bus panaši pagal savo pobūdį ir trukmę (valandomis per parą), todėl ne visada šios veiklos vykdymui bus būtinos *specialių drabužių ir individualios saugos priemonių įsigijimo, skiepijimo, sveikatos pažymos gavimo, transporto, maitinimo išlaidos.* Be to, savanoriška veikla bus atliekama skirtinguose šalies miestuose, kuriuose yra skirtingos visuomeninio transporto išlaidos*.* Taigivieningo savanoriškos veiklos fiksuotojo įkainio, apimančio nurodytas savanoriškos veiklos išlaidas, dydis būtų perviršinis tais atvejais, kai savanoriška veikla būtų vykdoma trumpiau kaip 4 val. per parą ir pagal savo pobūdį nereikalautų papildomų sveikatos, veiklos saugumui užtikrinti reikalingų priemonių, išlaidų transportui.   Supaprastinto savanoriškos veiklos išlaidų apmokėjimo schema, taikoma įgyvendinant programos ,,ERASMUS+“ lėšomis finansuojamus projektus, nėra tinkama pagal Aprašą finansuojamiems projektams, kadangi:   1. pagal programą ,,ERASMUS+“ supaprastintai yra finansuojamos mobilumo organizavimo išlaidos (išlaidos, tiesiogiai susiję su mobilumo veiklos įgyvendinimu užsienio valstybėje) – 18 EUR vienam Lietuvoje savanorišką veiklą atliekančiam iš užsienio atvykusiam asmeniui per dieną už buvimo užsienyje (šiuo atveju Lietuvoje) trukmę ir savanorišką veiklą užsienio valstybėje (šiuo atveju Lietuvoje) atliekančio savanorio kišenpinigiai (papildomos asmeninės savanorio išlaidos) – 3 EUR vienam savanoriui pagal jo dalyvavimo veikloje trukmę. Pažymėtina, kad pagal Aprašą finansuojamų projektų veiklų vykdyme dalyvaus vietos plėtros strategijos įgyvendinimo teritorijoje ir (ar) besiribojančioje teritorijoje gyvenantys savanoriai, taip pat dažnai savanoriai savanorišką veiklą atliks tik po kelias valandas per dieną, todėl įgyvendinant projektus paprastai nebus reikalingas savanorių apgyvendinimo, maitinimo išlaidų padengimas; 2. savanoriškos veiklos fiksuota norma yra nustatyta visai dienai, tuo tarpu vykdant pagal Aprašą finansuojamų projektų veiklas gali būti dažni atvejai, kai projekto veiklas vykdantys ar jose dalyvaujantys asmenys savanorišką veiklą atliks ne visą darbo dieną. |
| 6. Aprašo 75.3, 75.4 ir 75.6 p. numatyti reikalavimai neformaliojo švietimo, darbo įgūdžių įgijimo, ugdymo darbo vietoje teikėjams yra pertekliniai. Teikiant paslaugas pagal šiuos reikalavimus turime dabartinę situaciją visoje šalyje – pagal visus reikalavimus sudaromos sutartys, tačiau paslaugos yra prastos. Būtina atsižvelgti į tai, kad kiekvienam tikslinės grupės dalyviui turi būti skiriamas individualus dėmesys, sudaroma individuali mokymosi / praktinių įgūdžių įgijimo programa, nuolat reflektuojant ir adaptuojant pagal dalyvio poreikius, sugebėjimus ir galimybes. Tik tokiu būdu gali būti pasiektas rezultatas.  Siūlome atsisakyti reikalavimų ,,įstatymų nustatyta tvarka turintis teisę vykdyti neformalųjį švietimą“, kadangi LR teisės aktuose neformalus švietimas suprantamas ir apibrėžiamas daug siauriau, nei suprantamas ES, ir dabartinė situacija rodo, kad dabartinis ,,neformalus švietimas“ poveikio labiausiai pažeidžiamoms socialinėms grupėms nedaro. | Aprašo 75.3.1 papunktyje atsisakyta nuostatos, kad neformaliojo švietimo veiklas gali vykdyti švietimo teikėjas, įstatymų nustatyta tvarka turintis teisę vykdyti neformalųjį švietimą. Aprašo 75.4.2 papunktyje atsisakyta nuostatos, kad neformaliojo profesinio mokymo veiklą gali vykdyti neformaliojo profesinio mokymo teikėjas, įstatymų nustatyta tvarka turintis teisę vykdyti neformaliojo profesinio mokymo programas.  Atkreiptinas dėmesys, kad vadovaujantis Švietimo įstatymo 2 straipsnio 32 punkto nuostatomis švietimo teikėjas – mokykla, laisvasis mokytojas arba kitas švietimo teikėjas (įstaiga, įmonė, organizacija, taip pat valstybės narės juridinis asmuo ar kita organizacija, ar jų padaliniai, įsteigti Lietuvos Respublikoje, kuriems švietimas nėra pagrindinė veikla), Lietuvos Respublikos įstatymų nustatyta tvarka turintys teisę vykdyti švietimą.  Švietimo teikėjas turi teisę vykdyti neformalųjį švietimą, jei tokia jo veiklos galimybė yra numatyta jo įstatuose (nuostatuose) ar individualios veiklos pažymoje. Vykdant Aprašo 10.2.1.1-10.2.1.2 ir 10.3.1-10.3.2.1 papunkčiuose numatytas neformalaus švietimo (mokymo), neformalaus profesinio mokymo veiklas švietimo tiekėjas taip pat turi užtikrinti, kad mokytojais pagal neformaliojo švietimo, profesinio programas būtų tokie asmenys, kurie vadovaujantis Švietimo įstatymo 48 straipsnio nuostatomis turi teisę būti mokytoju pagal neformaliojo švietimo programas, o profesinio mokymo atveju – profesinio mokymo programas, t. y.:  1) pedagogas (t.y. asmuo, įgijęs aukštąjį (aukštesnįjį, įgytą iki 2009 metų, arba specialųjį vidurinį, įgytą iki 1995 metų) išsilavinimą ir pedagogo kvalifikaciją);  2) asmuo, įgijęs aukštąjį (aukštesnįjį, įgytą iki 2009 metų, ar specialųjį vidurinį, įgytą iki 1995 metų) išsilavinimą - pagal profesinio mokymo ir neformaliojo švietimo programas; asmenys per vienus metus nuo darbo mokytoju pagal profesinio mokymo ir neformaliojo (išskyrus ikimokyklinio ugdymo ir priešmokyklinio ugdymo programas) švietimo programas pradžios privalo išklausyti švietimo ir mokslo ministro nustatyta tvarka pedagoginių ir psichologinių žinių kursą;  3) asmuo, baigęs profesinio mokymo programą, įgijęs vidurinį išsilavinimą ir kvalifikaciją, turintis 3 metų atitinkamos srities darbo stažą ir išklausęs švietimo ir mokslo ministro nustatyta tvarka pedagoginių ir psichologinių žinių kursą – pagal profesinio mokymo ir neformaliojo švietimo programas;  4) asmuo, įgijęs vidurinį išsilavinimą ir išklausęs švietimo ir mokslo ministro nustatyta tvarka pedagoginių ir psichologinių žinių kursą – pagal neformaliojo švietimo programas (išskyrus pagal ikimokyklinio ugdymo ir priešmokyklinio ugdymo bei formalųjį švietimą papildančio ugdymo programas).  Kitų papildomų reikalavimų nei Švietimo įstatyme, nei Apraše neformaliojo švietimo teikėjui, neformaliojo profesinio mokymo teikėjui ir mokytojui nėra keliama.  Vykdant neformaliojo švietimo ir neformaliojo profesinio mokymo veiklas turi būti laikomasi šią veiklą reglamentuojančių įstatymų ir poįstatyminių teisės aktų.  Taip pat atkreiptinas dėmesys, kad Aprašo 75.3, 75.4 ir 75.6 punktų nuostatomis nėra ribojama galimybė pagal Aprašą asmenis mokyti pagal individualias neformalaus švietimo ar neformalaus profesinio mokymo programas. |
| 7. Parengti pavyzdinę dokumentaciją, kurią miesto VVG galėtų prisitaikyti pagal savo strategijas, pvz., vidaus procedūrų aprašą ir kt. | Neatsižvelgta.  Vadovaujantis Veiksmų programos administravimo taisyklių, patvirtintų Vyriausybės 2014 m. spalio 3 d. nutarimu Nr. 1090, 71 punkto reikalavimais, Apraše turi būti pateikta visa informacija, reikalinga paraiškai, kuri teikiama įgyvendinančiajai institucijai dėl projekto finansavimo, parengti ir projektui įgyvendinti. Vietos veiklos grupių vykdomos procedūros, susijusios su vietos plėtros strategijų įgyvendinimu, nėra tiesiogiai susijęs su paraiškų dėl projektų finansavimo pagal Aprašą rengimu ir pagal Aprašą finansuojamų projektų įgyvendinimu, todėl pavyzdinė dokumentacija vietos veiklos grupėms (pvz., vidaus procedūrų aprašas) nėra Aprašo reguliavimo objektas.  Pažymėtina, kad vietos plėtros strategijų, parengtų pagal Vietos plėtros strategijų rengimo taisykles, patvirtintas Lietuvos Respublikos vidaus reikalų ministro 2015 m. sausio 22 d. įsakymu Nr. 1V-36 „Dėl Vietos plėtros strategijų rengimo taisyklių patvirtinimo“, įgyvendinimo tvarką (įskaitant vietos plėtros projektinių pasiūlymų atranką, sąrašų sudarymą, vietos plėtros strategijų administravimą) reglamentuoja kitas teisės aktas – Vietos plėtros strategijų atrankos ir įgyvendinimo taisyklės, patvirtintos vidaus reikalų ministro 2015 m. gruodžio 11 d. įsakymu Nr. 1V-992. Vidaus reikalų ministerija, įvertinusi šį pasiūlymą, spręs dėl poreikio tikslinti Vietos plėtros strategijų atrankos ir įgyvendinimo taisykles papildant ją pavyzdiniais procedūrų aprašais. |
| Diana Bajorūnė [diana.bajorune@panevezys.lt](mailto:diana.bajorune@panevezys.lt) (pastabos, pateiktos 2016-12-02 per Valstybės ir savivaldybių teisės aktų projektų informacinę sistemą) | 1.Aprašo 3.6 p. dėl veiklos vykdymo vietos prieštarauja 13.2 p.(juridinio asmens buveinė gali būti ne VVG strategijos įgyvendinimo teritorijoje); | Neatsižvelgta.  Aprašo 3.6 papunktyje nustatoma, kad juridinio asmens veiklos vykdymo vieta – vieta, kurios adresu yra registruota juridinio asmens buveinė ir (arba) yra nekilnojamas turtas, kurį nuosavybės, nuomos, panaudos ar kitais teisėtais pagrindais valdo juridinis asmuo ir kuriame nekilnojamąjį turtą valdantis asmuo ar jo atskiras padalinys, filialas, atstovybė vykdo faktinę veiklą. Aprašo 13.2 papunktyje nustatoma, kad pareiškėjais gali būti privatūs juridiniai asmenys, kurių veiklos vykdymo vieta yra vietos plėtros strategijos įgyvendinimo teritorijoje.  Tai reiškia, kad remiantis Aprašo 3.6 papunktyje pateiktu juridinio asmens veiklos vykdymo vietos apibrėžimu pareiškėjais pagal Aprašo 13.2 papunktį gali būti tie privatūs juridiniai asmenys, kurių buveinė yra registruota vietos plėtros strategijos įgyvendinimo teritorijoje ir (arba) kurių valdomas nekilnojamas turtas, kuriame pareiškėju esantis privatus juridinis asmuo ar jo padalinys, filialas, atstovybė vykdo faktinę veiklą, yra vietos plėtros strategijos įgyvendinimo teritorijoje. |
| 2. Aprašo 3.13 p. neaiškiai apibrėžta besiribojanti teritorija (galima suprasti, kad apima visą likusią, neįskaitant tikslinės teritorijos, miesto dalį); | Neatsižvelgta.  Aprašo 3.13 papunktyje pateiktas sąvokos ,,Su vietos plėtros strategijos įgyvendinimo teritorija besiribojanti teritorija“ paaiškinimas. Pagal pateiktą paaiškinimą su vietos plėtros strategijos įgyvendinimo teritorija besiribojančia teritorija suprantama ir tokia teritorija, kuri yra savivaldybės, kurios teritorijoje yra vietos plėtros strategijos įgyvendinimo teritorija, teritorijos dalis, nesutampanti su vietos plėtros strategijos įgyvendinimo teritorija. Tai reiškia, kad tuo atveju, kai vietos plėtros strategijos įgyvendinimo teritorija apima tik dalį savivaldybės teritorijos (pvz., Kauno miesto Žaliakalnio rajoną), visa likusi savivaldybės teritorija (pvz., likę Kauno miesto rajonai) laikoma su vietos plėtros strategijos įgyvendinimo teritorija besiribojančia teritorija. |
| 3. Aprašo 11.4 p. neaišku, kodėl nefinansuojami savivaldybių administracijų veiksmai (renginiai, mokymai, praktiniai užsiėmimai), kuriuos pati savivaldybės administracija nevykdytų, bet pirktų paslaugą arba turėtų būti dar vienas projekto partneris, kuris tokią veiklą vykdo( visuomenės sveikatos biuras, asmens sveikatos priežiūros įstaiga/-os ar psichikos sveikatos centras). | Aprašo 11.4 papunktyje numatyta, kad pagal Aprašą nefinansuojama savivaldybių administracijų, savivaldybių visuomenės sveikatos biurų, psichikos sveikatos centrų ir asmens sveikatos priežiūros įstaigų, teikiančių pirminės asmens sveikatos priežiūros paslaugas ir turinčių sutartis su teritorinėmis ligonių kasomis dėl šių paslaugų apmokėjimo, veiksmai, kurie yra skirti informuoti, šviesti gyventojus sveikatos stiprinimo klausimais ir (ar) ugdyti jų sveiką gyvenseną (mokymai, renginiai, praktiniai užsiėmimai) neįgaliųjų sveikatos, sveiko senėjimo ir (arba) tuberkuliozės, kraujotakos sistemos, galvos smegenų kraujotakos, onkologijos, vaikų ligų ir (ar) traumų ir išorinių mirties priežasčių prevencijos srityse.  Toks apribojimas nustatomas siekiant išvengti dvigubo finansavimo, kadangi savivaldybių administracijų, visuomenės sveikatos biurų, asmens sveikatos priežiūros įstaigų ir (ar) psichikos sveikatos centrų vykdomos veiklos nurodytose srityse numatyta finansuoti pagal kitas, specializuotas 2014–2020 metų Europos Sąjungos fondų investicijų veiksmų programos (toliau – Veiksmų programa) priemones:  1) pagal Sveikatos apsaugos ministerijos administruojamą Veiksmų programos priemonę Nr. 08.4.2-CPVA-R-626 ,,Pirminės asmens ir visuomenės sveikatos priežiūros veiklos efektyvumo didinimas“ numatyta finansuoti tokias **asmens sveikatos priežiūros įstaigų**, teikiančių pirminės asmens sveikatos priežiūros paslaugas ir turinčių sutartis su teritorinėmis ligonių kasomis dėl šių paslaugų apmokėjimo, **savivaldybių administracijų**, **savivaldybių visuomenės sveikatos biurų, psichikos sveikatos centrų** su nevyriausybinėmis organizacijomis vykdomas veiklas:  - sergančiųjų tuberkulioze ir jų šeimos narių mokymai tuberkuliozės profilaktikos ir kontrolės klausimais;  - sveiko senėjimo skatinimo savivaldybės lygiu programų vyresniems nei 60 metų asmenims įgyvendinimas pagal savivaldybių parengtas sveikatos programas;  - informacijos sklaida apie psichikos sveikatos ypatumus ir sveiko senėjimo galimybę vyresniame amžiuje, įtraukiant bendruomenes ir NVO į bendradarbiavimą;  - asmens ir visuomenės sveikatos programų, asmens sveikatos priežiūros pirminio lygio bei savivaldybių visuomenės sveikatos biurų veiklos integravimo modelio, skirto kraujotakos ir galvos smegenų sistemos ligų rizikos grupių pacientų sveikatai stiprinti bei jų sveikatos būklei stebėti, rengimas, sukūrimas ir (ar) įdiegimas bei įgyvendinimas ir modelio įgyvendinimui reikalingų priemonių įsigijimas;  - vaikų ligų srityje sukurti ir įdiegti vaikų odontologinės priežiūros paslaugų teikimo modelius savivaldybių lygiu (apimant tėvų ir vaikų, informavimo, vaikų sergamumo burnos ligomis dinamikos stebėsenos, kontrolės bei kitų priemonių, gerinančių paslaugų prieinamumą, veiksmų įgyvendinimą);  - onkologijos ligų srityje tikslinėse teritorijose aktyvių priemonių, didinančių savivaldybių gyventojų geresnį žinojimą apie prevencines programas ir dalyvavimą šiose programose, įgyvendinimas;  - sveikatos priežiūros paslaugų neįgaliesiems prieinamumo gerinimo srityje neįgalių suaugusiųjų bei neįgalių vaikų ir jų tėvų informavimo, švietimo ir mokymo veiklų įgyvendinimas sveikatos stiprinimo  srityje;  - kt.  2) pagal Sveikatos apsaugos ministerijos administruojamą Veiksmų programos priemonę 08.4.2-ESFA-R-630 ,,Sveikos gyvensenos skatinimas regioniniu lygiu“ numatyta finansuoti tokias **savivaldybių visuomenės sveikatos biurų, savivaldybių administracijų** kartu su pirminės asmens sveikatos priežiūros paslaugas teikiančiomis asmens sveikatos priežiūros įstaigomis, turinčiomis sutartis su teritorinėmis ligonių kasomis dėl šių paslaugų apmokėjimo, stacionarinėmis asmens sveikatos priežiūros paslaugas tuberkuliozės srityje teikiančiomis įstaigomis ir turinčiomis sutartis su teritorinėmis ligonių kasomis dėl šių paslaugų apmokėjimo, visuomenės sveikatos centrais, bendruomenėmis, NVO, Sveikatos mokymo ir ligų prevencijos centru, Užkrečiamųjų ligų ir AIDS centru, Valstybiniu psichikos sveikatos centru ir Sveikatos apsaugos ministerija vykdomas veiklas:  - informuoti visuomenę apie tuberkuliozės epidemiologinę būklę ir apsisaugojimo nuo jos būdus savivaldybių lygiu, skleisti informacinę medžiagą;  - organizuoti bendruomenėse sveikatos ugdymo renginius, skirtus vyresnio amžiaus žmonėms,  sveikos gyvensenos ir ligų profilaktikos temomis;  - organizuoti praktinius fizinio aktyvumo užsiėmimus vyresniems nei 60 metų amžiaus asmenims;  - skleisti mokslo įrodymais pagrįstą informaciją apie fizinio aktyvumo naudą vyresnio amžiaus žmonėms, organizuoti teorinius ir praktinius mokymus vyresniems nei 60 metų amžiaus žmonėms griuvimų prevencijos tematika;  - specifinėms savivaldybės problemoms gyventojų psichikos sveikatos srityje spręsti savivaldybių lygiu organizuoti psichikos sveikatos stiprinimo renginius (mokymai, seminarai ir pan.), skirtus vyresnio amžiaus asmenims, šviečiamuosius renginius tokių asmenų artimiesiems ir globėjams, platinti informacinius leidinius;  - įgyvendinti iniciatyvas, skirtas tikslinių teritorijų gyventojų sveikos gyvensenos (sveikos mitybos, fizinio aktyvumo, žalingų įpročių prevencijos ir kt.) įgūdžiams ugdyti;  - skleisti žinias apie kraujotakos ir galvos smegenų kraujotakos ligų priežastis (rizikos veiksnius) ir jų mažinimą, pirminę profilaktiką, ankstyvuosius insulto požymius tikslinių grupių asmenims;  - skleisti informaciją vaikų sveikos gyvensenos (sveikos mitybos įgūdžių, taisyklingos laikysenos, fizinio aktyvumo ir pan.) ir sveikatos priežiūros, imunoprofilaktikos, atsparumo žalingiems sveikatai įpročiams ugdymo problematikos klausimais;  - inicijuoti vaikų kuriamos informacinės medžiagos sveikatos stiprinimo temomis kūrimo konkursus bei organizuoti sukurtų darbų sklaidą regionuose;  - organizuoti mokymus vaikams traumų prevencijos bei pirmos pagalbos teikimo tematika;  - vykdyti informacijos sklaidą apie onkologijos ligų rizikos veiksnius, onkologijos ligas ir jų prevenciją, atsižvelgiant į  mokslo įrodymais pagrįstą informaciją, viešinti Europos kovos su vėžiu kodekso nuostatas, įgyvendinti sveikos gyvensenos įgūdžių formavimo priemones tikslinėse teritorijose;  - tikslinių teritorijų savivaldybėse skleisti informaciją traumų ir nelaimingų atsitikimų bei išorinių sveikatos sužalojimų prevencijos tematika, savivaldybės lygiu įgyvendinti atitinkamas intervencijos priemones, organizuoti mokymus apie pirmosios pagalbos teikimą. |
| 4. Aprašo 13.3 ir 14.3 punktai draudžia savivaldybės administracijai būti pareiškėju arba partneriu bendruomenės verslumui didinti remiamoje veikloje pagal Aprašo 10.3 punktą. Kodėl? Siejant didžiųjų miestų ITI vystymo programos įgyvendinimą su VVG strategijos įgyvendinimu kaip tik savivaldybė, turėdama tinkamas savo patalpas (numatyta Autobusų stoties rekonstruotame pastate pritaikyti profesinei veiklai vykdyti reikalingas erdves ir suteikti finansinę paramą 13 įmonių) - galėtų jas "įveiklinti" per VVG strategijos projektus ir įgyti įvairios įrangos, reikalingos jauno verslo pradžiai (bent projekto partneriu turėtų būti). | Neatsižvelgta.  Aprašo 13.3 ir 14.3 papunkčiuose nustatyta, kad savivaldybės administracija negali būti nei pareiškėju, nei partneriu tų projektų, kurie apima bendruomenės verslumui didinti (t. y., verslo kūrimui ir pradedamo verslo plėtojimui reikalingiems gebėjimams stiprinti) skirtų neformalių iniciatyvų įgyvendinimą. Toks apribojimas nustatytas remiantis tuo, kad Veiksmų programoje numatyta remti neformalias verslumo didinimo iniciatyvas. Savivaldybių administracijų vykdomi veiksmai laikytini formaliomis iniciatyvomis.  Pateiktoje pastaboje nurodytu atveju savivaldybės administracija patalpas turėtų teisės aktuose nustatyta tvarka perduoti valdyti (pvz., panaudos, nuomos pagrindais) kitam juridiniam asmeniui, kuris pagal Aprašo13 ir 14 punktus gali būti projektų, apimančių Aprašo 10.3 papunktyje numatytas veiklas, pareiškėju ar partneriu. |
| Loreta Pesliakienė [loreta.pesliakiene@anykščiai.lt](mailto:loreta.pesliakiene@anykščiai.lt) (pastabos, pateiktos 2016-12-02 per Valstybės ir savivaldybių teisės aktų projektų informacinę sistemą) | 1.Manome, kad Aprašo 16 p. nurodytas reikalavimas, kad "Pareiškėjas turi būti įregistruotas Juridinių asmenų registre ir veikti ne trumpiau nei 3 metus" yra perteklinis. Pvz. Rajono VVG atsisakė reikalavimo pareiškėjams taikyti bet kokius veiklos įregistravimo terminus. Kyla klausimai kodėl 3 metai, o ne 2 ar vieneri. Yra daugybė organizacijų(NVO) kurios 10 metų nieko nevykdė, o įsikūrusios prieš metus aktyviai dalyvauja visuomeninėse ir projektinėse veiklose. Prašytume šią nuostatą iš Aprašo išimti kaip diskriminuojančią prieš 1-2 metus įsikūrusias NVO, o taip pat sumažinančią galimų aktyvių ir potencialių strategiją įgyvendinančių organizacijų(ypač bendruomenių) skaičių. | Atsižvelgta iš dalies.  Patikslintas Aprašo 16 punktas, nustatant, kad ,,pareiškėjas turi būti įregistruotas Juridinių asmenų registre ir veikti ne trumpiau nei 2 metus (šis reikalavimas netaikomas vietos veiklos grupėms, atitinkančioms Strategijų rengimo taisyklių 4 punkte nustatytus reikalavimus, ir biudžetinėms įstaigoms)“.  Pareiškėjas šį reikalavimą turi atitikti paraiškos, nurodytos Aprašo 57 punkte, pateikimo įgyvendinančiajai institucijai dieną.  Reikalavimas dėl minimalaus veiklos (įregistravimo Juridinių asmenų registre) termino pareiškėjui nustatomas siekiant sumažinti riziką, kad projektai bus įgyvendinami nesėkmingai dėl to, kad pareiškėjai organizaciniu požiūriu bus nepakankamai pajėgūs tinkamai ir laiku įgyvendinti projektus.  Atkreiptinas dėmesys, kad reikalavimas dėl minimalaus veiklos (įregistravimo Juridinių asmenų registre) termino nėra taikomas partneriams - projekte partneriais gali būti ir ką tik įsisteigę juridiniai asmenys (išskyrus jaunus verslo subjektus, kuriems projekto įgyvendinimo metu bus teikiama pagalba verslo pradžiai). |
| Visagino vietos veiklos grupė (pastabos pateiktos 2016-12-06 el.paštu) | 1. Aprašo 3.4. pateiktas jauno verslo sąvokos apibrėžimas, pagal kurį jaunu verslu laikomas ne ilgiau kaip dvejus metus veikiantis verslas. Ar šis laikotarpis skaičiuojamas nuo projektinės paraiškos teikimo, ar nuo projektų įgyvendinimo pradžios? Pvz., jei skelbiame kvietimą teikti paraiškas 2017 m. pirmąjį ketvirtį, o projektas pradedamas įgyvendinti 2020, tai jaunas verslas, dalyvaujantis projekte kaip dalyvis ir naudos gavėjas turėtų būti įsteigtas ne anksčiau kaip 2015 m. pirmąjį ketvirtį, ar 2018 m.? Ir panašiai - jei pats projekto teikėjas yra jaunas verslas, tai jis gali būti įsteigtas ne ilgiau kaip prieš dvejus metus nuo paraiškos pateikimo, bet vykdyti projektą jau nebe kaip jaunas verslas, nes bus praėję daugiau, nei dveji metai nuo jo steigimo iki projekto įgyvendinimo pradžios (bet tokiu atveju tai prieštarauja 16 punkte numatytam reikalavimui, kad projekto pareiškėjas turi būti registruotas prieš trejus metus)? | Pagal Aprašo 3.4 papunktį Jauno verslo subjektas – ne ilgiau kaip dvejus metus veikianti labai maža įmonė arba savarankišką darbą vykdantis fizinis asmuo, atitinkantys Lietuvos Respublikos smulkiojo ir vidutinio verslo plėtros įstatyme apibrėžtą smulkaus ir vidutinio verslo subjekto sampratą. Laikoma, kad labai maža įmonė veikia ne ilgiau kaip dvejus metus, jei ši įmonė ne anksčiau kaip prieš dvejus metus yra įregistruota Juridinių asmenų registre. Laikoma, kad fizinis asmuo savarankišką darbą vykdo ne ilgiau kaip dvejus metus, jei:  - yra praėję ne daugiau nei dveji metai nuo jo individualios veiklos pradžios datos, nurodytos jam išduotoje individualios veiklos pažymoje, ir jam individualios veiklos pažyma individualiai veiklai vykdyti yra išduota pirmą kartą arba praėjus ne mažiau nei trims metams nuo anksčiau jo pagal individualios veiklos pažymą vykdytos individualios veiklos nutraukimo (taikoma asmenims, vykdantiems individualią veiklą pagal individualios veiklos pažymą);  - arba yra praėję ne daugiau nei dveji metai nuo tada, kai jam pirmą kartą buvo išduotas verslo liudijimas (nesvarbu, kokiai veiklos rūšiai) (taikoma asmenims, vykdantiems individualią veiklą pagal verslo liudijimą).    Aprašo 16 punktenustatoma, kad jauno verslo subjektas negali būti pareiškėju ir partneriu tų projektų, kuriuos įgyvendinant jam teikiama pagalba verslo pradžiai. Jauno verslo subjektas gali būti naudos gavėju (tiksline grupe) vykdant Aprašo 10.3.2 papunktyje numatytas veiklas. |
| 2. Ar vadovaujantis 3.17 punktu reikia reikalauti iš dalyvių deklaruotos gyvenamosios vietos, ar tiesiog pakanka, jog gyvenamąją vietą strategijos įgyvendinimo teritorijoje nurodo jis, pildydamas dalyvio anketas? Ar dar yra kokia nors papildoma projekto vykdytojo pareiga tikrinti asmens gyvenamąją (ar deklaruotą) vietą, reikalaujant papildomų pažymų? | Aprašo 3.17 papunktyje nustatyta, jog laikoma, kad asmuo yra vietos plėtros strategijos įgyvendinimo teritorijos gyventoju, jei asmuo projekto dalyvio anketoje yra nurodęs savo gyvenamąją vietą (miestą, gatvę), kuri yra vietos plėtros strategijos įgyvendinimo teritorijoje.  Aprašo 3.14 papunktyje nustatyta, jog laikoma, kad asmuo yra su vietos plėtros strategijos įgyvendinimo teritorija besiribojančios teritorijos gyventoju, jei asmuo projekto dalyvio anketoje yra nurodęs savo gyvenamąją vietą (miestą, gatvę), kuri yra su vietos plėtros strategijos įgyvendinimo teritorija besiribojančioje teritorijoje. |
| Asociacija Klaipėdos miesto integruotų investicijų teritorijos vietos veiklos grupė | 1. Siūlytume pakeisti 16 punkto nuostatą, kurioje nurodoma, kad „pareiškėjas turi būti įregistruotas Juridinių asmenų registre ir veikti ne trumpiau nei 3 metus“. Tokio reikalavimo nebuvo atmintinėje apie numatomas projektų finansavimo sąlygas, kai buvo rašoma vietos plėtros strategija. Strategijos rengime dalyvavo daug žmonių ir kai kurie iš jų, kurie norėdami ateityje vykdyti vietos plėtros projektus, įsteigė juridinius asmenis bei rengėsi pateikti paraiškas. Įsigaliojus 16 punktui, jie jų lūkesčiai liktų nepatenkinti, o VVG valdybos nariai jaustųsi juos apgavę, nes žmonės patyrė išlaidų, sugaišo daug laiko. **Siūlytume atsisakyti 16 punkto arba bent jau numatyti, kad juridinis asmuo veiktų ne trumpiau kaip 1 (vienus) metus.** Manome, kad norint išvengti problemų su galimai nepatikimais, naujai steigtais juridiniais asmenimis, galima sugalvoti ir kitų saugiklių, pvz. nustatyti tam tikrus vertinimo kriterijus, pvz., darbuotojų, atliksiančių projekto veiklas, darbo patirtį tam tikroje srityje ir pan. | Atsižvelgta iš dalies.  Patikslintas Aprašo 16 punktas, nustatant, kad ,,pareiškėjas turi būti įregistruotas Juridinių asmenų registre ir veikti ne trumpiau nei 2 metus (šis reikalavimas netaikomas vietos veiklos grupėms, atitinkančioms Strategijų rengimo taisyklių 4 punkte nustatytus reikalavimus, ir biudžetinėms įstaigoms)“.  Pareiškėjas šį reikalavimą turi atitikti paraiškos, nurodytos Aprašo 57 punkte, pateikimo įgyvendinančiajai institucijai dieną.  Reikalavimas dėl minimalaus veiklos (įregistravimo Juridinių asmenų registre) termino pareiškėjui nustatomas siekiant sumažinti riziką, kad projektai bus įgyvendinami nesėkmingai dėl to, kad pareiškėjai organizaciniu požiūriu bus nepakankamai pajėgūs tinkamai ir laiku įgyvendinti projektus.  Atkreiptinas dėmesys, kad reikalavimas dėl minimalaus veiklos (įregistravimo Juridinių asmenų registre) termino nėra taikomas partneriams - projekte partneriais gali būti ir ką tik įsisteigę juridiniai asmenys (išskyrus jauno verslo subjektus, kuriems projekto įgyvendinimo metu bus teikiama pagalba verslo pradžiai).  Už juridinio asmens prisiimtus finansinius ir kitus įsipareigojimus atsako juridinis asmuo, o ne jo darbuotojai, todėl darbuotojų patirtis yra svarbi, tačiau nepakankama, siekiant užtikrinti projekto tinkamą ir savalaikį įgyvendinimą ir projekto finansavimo sutarties sąlygų laikymąsi. |
| 2. Siūlytume keisti 10.3.2.2., 16, 17, 75.7.1.1., 75.7.2. ir kitus PFSA punktus, reglamentuojančius paramą jauno verslo pradžiai. **Šiuo metu PFSA projekte yra numatyta, kad verslo pradžiai reikalingas priemones viešųjų pirkimų būdu įsigyja/išnuomoja projekto vykdytojas – tarpininkas ir projekto vykdymo metu perduoda neatlygintinai naudoti jauno verslo subjektui. Perduoti minėtų priemonių jauno verslo nuosavybėn negalima, nes nenumatyta, kad jauno verslo subjektai gali būti projekto partneriais.** **Dėl aukščiau išvardintų priežasčių, susidaro situacija, kad pasibaigus projekto veikloms, verslininkai negalės toliau naudotis įranga ir užtikrinti savo veiklos tęstinumo, nors tai yra viena iš Klaipėdos miesto integruotų investicijų teritorijos vietos veiklos grupės 2016-2022 m. vietos plėtros strategijoje siekiamybių – norima, kad jaunas verslas, paremtas strategijos įgyvendinimo metu, sėkmingai gyvuotų toliau**. Taip pat kyla problemų dėl to, kad projekto vykdytojai, kuriais galės būti verslo asociacijos ar kiti subjektai, įsigiję turtą savo vardu, vėliau privalės jį laikyti savo įstaigos/įmonės balanse, saugoti, prižiūrėti ir pan. **Siūlytume koreguoti PFSA, numatant, kad jaunas verslas, galėtų būti projekto partneriu ir turėtų teisę įgyti verslo pradžiai reikalingas priemones savo nuosavybėn.** Taip pat svarbu atkreipti dėmesį, kad įgyvendinant vietos plėtros projektus pagal Klaipėdos miesto integruotų investicijų teritorijos vietos veiklos grupės 2016-2022 m. vietos plėtros strategijos veiksmus, skirtus verslo paramai, **pirma bus vykdoma jauno verslo subjektų, dalyvausiančių projekte atranka ir tik po atrankos jie taps projekto dalyviais. Todėl PFSA siūlytume numatyti, kad jauno verslo subjektai projekto partneriais galėtų tapti jau įgyvendinant projektą (t. y. pasirašius projekto finansavimo sutartį su ESFA).** | Neatsižvelgta.  Aprašo 75.7.2 papunktyje nustatoma, jog jauno verslo subjektui suteiktos verslo pradžiai reikalingos priemonės negali būti perduodamos jauno verslo subjektui valdyti nuosavybės teise, siekiant, kad projektų lėšomis būtų padedama jaunam verslui ne ilgiau kaip 2 metus nuo jų veiklos pradžios ir laikantis nuomonės, kad verslas po dvejų metų veiklos jau turėtų savo jėgomis spręsti tolimesnius verslo palaikymo ir vystymo klausimus (Aprašo 50.2 papunktyje numatoma, kad pagalba jauno verslo subjektui pagal Aprašą gali būti teikiama iki dviejų metų nuo jaunojo verslo subjekto veiklos pradžios). Manome, kad tam, jog verslas sėkmingai gyvuotų ir po to, kai bus baigtas pagalbos jam teikimas projekto lėšomis, svarbu projekto lėšomis ypatingai didelį dėmesį skirti jauno verslo kompetencijų stiprinimui (specializuotų mokymų, konsultacijų teikimui).  Siekiant projekto lėšų efektyvaus naudojimo ir išvengti įsigyto turto nenaudojimo (sandėliavimo) rizikos, tikslinga projektų vykdytojams, partneriams vykdant Aprašo 10.3.2.2 papunktyje numatytą veiklą pirmenybę teikti priemonių, skirtų jauno verslo subjektams, išnuomavimui, o jauno verslo pradžiai reikalingas priemones projekto lėšomis įsigyti tik išimtiniais atvejais, kai matoma galimybė užtikrinti, kad ji bus reikalinga ir jauno verslo subjektų naudojama visą projekto įgyvendinimo laikotarpį (arba didelę jo dalį). |
| 3.Siūlytume koreguoti 44 p. esančios lentelės, kurioje nurodomos išlaidų kategorijos, 4 punktą, kuriame nustatyta, kad išlaidos įrangai ir kitam turtui įsigyti, **gali sudaryti ne daugiau kaip 30 proc. visų tinkamų finansuoti projektų išlaidų, numatant išimtį dėl vietos plėtros projektų, kuriuose bus vykdomos veiklos, atitinkančios remiamas veiklas pagal 10.3.2.2. punktą (verslo pradžiai reikalingų priemonių suteikimas naudoti jauno verslo subjektams).** Įgyvendinant šiuos projektus pagal Klaipėdos miesto integruotų investicijų teritorijos vietos veiklos grupės 2016-2022 m. vietos plėtros strategijoje suplanuotus veiksmus, išlaidos įrangai įsigyti sudarys didesnį procentą išlaidų. Minėtų projektų vykdymo esmė yra ta, kad vietos plėtros projektą vykdys tarpininkai, kurių užduotis bus atrinkti jauno verslo subjektus, dalyvausiančius projekte, juos konsultuoti, vesti mokymus ir pan., o po to suteikti priemones verslo pradžiai, t. y. įrangą, baldus ir pan. Klaipėdos miesto integruotų investicijų teritorijos vietos veiklos grupės 2016-2022 m. vietos plėtros strategijoje numatyta tokiu būdu paremti bent 39 verslo subjektus. Jei kiekvieno subjekto verslo pradžiai reikalingai įrangai įsigyti bus skiriama po 8 tūkst. Eur (įvertinus, kad 2 tūkst. Eur gali būti skirti konsultacijoms/mokymams, dar 2 tūkst. Eur – patalpų nuomai etc.), tai susidarys 312 tūkst. Eur suma. Tuo tarpu dviems Klaipėdos miesto integruotų investicijų teritorijos vietos veiklos grupės 2016-2022 m. vietos plėtros strategijos veiksmams, susijusiems su aukščiau minėtomis veiklomis (veiksmas „1.1.2. SVV kūrimosi tikslinėje teritorijoje skatinimas suteikiant mokymus, konsultacijas ir paramą verslo pradžiai (prioritetą teikiant verslams, pradedantiems veiklą teritorijose, atnaujinamose įgyvendinant Klaipėdos miesto integruotos teritorijos vystymo programą“, veiksmas „1.2.2. Kompleksinės paramos teikimas SVV įmonėms, įdarbinančioms socialinės rizikos asmenis“) įgyvendinti yra numatyta 507,3 tūkst. Eur. **Išeitų, kad įrangos įsigijimui tektų išleisti 61 proc. projektų lėšų, norint pasiekti planuojamą rezultatą. Norėtume pabrėžti, kad realios paramos jaunam verslui (įrangos ir kito turto įsigijimui, patalpų nuomai ir pan.) skyrimas yra labai aktualus, nes išleisti projektų lėšas konsultacijoms ir mokymams, būtų neefektyvu.** | Neatsižvelgta.  **S**iekiant projekto lėšų efektyvaus naudojimo ir išvengti įsigyto turto nenaudojimo (sandėliavimo) rizikos, tikslinga projektų vykdytojams, partneriams vykdant Aprašo 10.3.2.2 papunktyje numatytą veiklą pirmenybę teikti priemonių, skirtų jauno verslo subjektams, išnuomavimui, o jauno verslo pradžiai reikalingas priemones projekto lėšomis įsigyti tik išimtiniais atvejais, kai matoma reali galimybė užtikrinti, kad ji bus reikalinga ir jauno verslo subjektų naudojama visą projekto įgyvendinimo laikotarpį (arba didelę jo dalį).  Projekto išlaidų, tenkančių ilgalaikio turto nuomai, dydis Apraše nėra ribojamas. Taip pat Apraše nėra ribojamas projekto išlaidų, tenkančių trumpalaikio turto (išskyrus trumpalaikiam turtui priskiriamus baldus, įrangą ir įrenginius) įsigijimui ir nuomai, dydis. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_